पाएं अपने शहर की ताज़ा ख़बरें और फ्री ई-पेपरडाउनलोड करें
भयावह हो चुके कोरोना संक्रमण को रोकने के लिए सरकार ने 5 मई यानी बुधवार से 18 वर्ष से अधिक उम्र के लोगों को वैक्सीन लगाने का बड़ा अभियान चलाने की तैयारी कर ली है। प्रशासन ने समूचे इंदौर में सभी पात्र लोगों को शत-प्रतिशत वैक्सीन लगाने का लक्ष्य रखा गया है। इंदौरियों की इच्छा तो स्वच्छता की तरह वैक्सीनेशन में भी नंबर वन बनाने की है, लेकिन वैक्सीन की कमी के कारण इसकी शुरुआत मात्र एक सेंटर पर 100 लोगों के वैक्सीनेशन के साथ होगी।
पहले चरण में 15 मई तक चलने वाले वैक्सीनेशन के लिए कुल डेढ़ लाख वैक्सीन में से सबसे ज्यादा इंदौर को कोवैक्सीन के 20 हजार डोज मिले हैं। इसके बाद भोपाल को 15 हजार और ग्वालियर, जबलपुर को 10-10 हजार वैक्सीन के डोज मिले हैं।
डॉक्टर प्रवीण जड़िया ने बताया कि इंदौर को प्रथम चरण के लिए कुल 20 हजार वैक्सीन मिली हैं। पहले पहले दिन 5 मई को नगर निगम मुख्यालय पर 100 लोगों को टीका लगाया जाएगा। 6 मई को भी 100 लोगों को ही वैक्सीनेशन होगा। इसके बाद सेंटर बढ़ाए जाएंगे। 8 मई को 30, और फिर 12 मई को 44 सेंटर पर टीकाकरण होगा। उन्होंने बताया कि वैसे तो हमारे पास 400 वैक्सीनेशन सेंटर तैयार हैं। इनमें 300 शहर में और 100 ग्रामीण इलाकों में। यदि सरकार हमें 50 हजार वैक्सीन प्रतिदिन के हिसाब से भी देती है तो इसके लिए हमारी पूरी तैयारी है।
बता दें कि टीकाकरण को लेकर मेडिकल टीम ने इंदौर के सभी 84 वार्ड में 3-3 और 125 से ज्यादा केंद्र ग्रामीण क्षेत्रों में बनाने का लक्ष्य रखा था। इस प्रकार 375 केंद्रों से वैक्सीनेशन की शुरुआत वे करने वाले थे। हालांकि कम डोज मिलने के कारण प्लानिंग में थोड़ा चेंज किया गया है। डॉक्टर जड़िया के अनुसार इंदौर में इस आयु वर्ग के करीब 18 लाख लोगों को टीका लगना है। रजिस्ट्रेशन के लिए लिंक ओपन कर दी गई है। कोई भी व्यक्ति पोर्टल पर जाकर रजिस्ट्रेशन करवा सकता है।
इस प्रकार से 7दिन चलेगा वैक्सीनेशन कार्यक्रम
18 से 44 साल के लोगों के लिए जानना जरूरी
रजिस्ट्रेशन के लिए यह करें
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn